அவனுக்கு மற்றவர்களைப் போல் நல்ல வாழ்க்கை ஒன்று அமைந்து வந்தால் அப்படி வாழ வேண்டும் என்கிற ஆசையிருக்கிறது. அவனும் சொந்த ஊருக்குச் சென்று எதையாவது செய்வதற்குதான் இந்த செயினைத் திருடினான். இறுதியில் அதை எங்கே போட்டான் என்பதையும் கூட சொல்லி உரியவரையே அதை எடுத்துக்கொள்ள சொல்லுகிறான். ஒரே ஒரு வேண்டுகோள், கோர்ட்டில் போலீஸாரால் ஒப்படைக்கப்படுகிற செயினை எங்களுடையது அல்ல என்று சொன்னால் போதும். எனது வாழ்நாளில் ஏழு வருடங்கள் வீணாகாது. ஒரு எளிய மனிதனாக அவர்களிடம் அவன் இறைஞ்சுவது அதைத்தான்.